  Виталий Пронин Туспуктӥз Максим ЕгоровЭлектрон картаез «усьтыны» луэ, «Госуслуги. Культура» порталэ пырыса. Та карта чакламын нылпиослы-егитъёслы, соос пӧртэм культура ужрадъёсы, адӟытонъёсы, концертъёсы ветлыны мед быгатозы шуыса. Картае понэмын луоз ини 3 сюрс манет. Со коньдонэн ветлыны луоз музейёсы, театръёсы, галереяосы, филармониосы, консерваториосы. Пусйыны кулэ, «Пушкинская карта» ужалоз быдэс Россиын. Туннэ нуналлы та картаен ужало ни 85 улосысь 1 сюрс 354 культура учреждениос, со пӧлысь 23-ез — Удмуртиысь. Галина Семёнова  